Teiksim godīgi – neviens hipotekārais kredīts nav lēts, jo pat īpašums ekonomiskākajā tirgus segmentā izmaksā dažus desmitus tūkstošus eiro. Taču aizņēmējam ir iespējas samazināt kopējo aizdevuma apjomu un kredīta izmaksas – Tu vari izmantot vienu no īpašajām valsts atbalsta programmām jaunajiem vecākiem un jaunajiem speciālistiem, vari iekrāt lielāku pirmās iemaksas summu, kā arī izvēlēties mājokli otrreizējā tirgū/sērijveida mājokļu segmentā.
Vēl viena iespēja samazināt hipotekārā aizdevuma izmaksas, ir aizņemties bankā, nevis pie nebanku kredītdevēja, taču arī te ir dažas īpatnības – bankas lielākoties piešķir zemākas procentu likmes saviem pastāvīgajiem klientiem un aizņēmējiem, kuri jau ir veiksmīgi paņēmuši un atmaksājuši vienu no bankas aizdevumiem. Savukārt noformēt mājokļa kredītu pie nebanku aizdevēja var būt vieglāk, bet dārgāk.